
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 798 

21 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση οργάνωσης και λειτουργίας Παιδικών Εξο¬ 
χών - Κατασκηνώσεων του Κρατικού Προγράμ¬ 
ματος σε Νομαρχιακές Αυτοδιοικήσεις. 1 

Πρόσληψη με σύμβαση μίσθωσης ενός Τεχνικού 

Ασφαλείας από τον ΔΟΥΚ. 2 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Γυθείου με σύμβαση μίσθωσης έργου. 3 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Φαρίδος με σύμβαση μίσθωσης έργου. 4 

Καθιέρωση υπερωριακής εργασίας κατά τις απογευ¬ 
ματινές και νυχτερινές ώρες εργάσιμων ημερών 
καθώς και για τις Κυριακές και εξαιρέσιμες ημέ¬ 
ρες του Α' εξαμήνου του έτους 2007. 5 

Έγκριση πραγματοποίησης υπερωριακής με αμοιβή 
εργασίας από υπαλλήλους που ασχολούνται με 
τον Ποιοτικό Έλεγχο των νωπών και μεταποιημέ¬ 
νων Γεωργικών Προϊόντων φυτικής προέλευσης 
Α' Εξάμηνο 2007. 6 


ΑΠΟΦΑΣΕΙ Σ 

Αριθμ. Πΐβ/Γ. Π. 29912 (1) 

Ανάθεση οργάνωσης και λειτουργίας Παιδικών Εξοχών 
- Κατασκηνώσεων του Κρατικού Προγράμματος σε 
Νομαρχιακές Αυτοδιοικήσεις. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 19 παρ. 6 εδ. Α του ν. 2646/1998 «Ανάπτυ¬ 
ξη του Εθνικού Συστήματος Κοινωνικής Φροντίδας και 
άλλες διατάξεις» (ΦΕΚ 236/1998 τ.Α'). 

2. Τις διατάξεις του άρθρου 14 του ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις» (ΦΕΚ 30/2003 τ.Α') 

3. Τις διατάξεις του ν. 749/1948 «Περί Παιδικών εξοχών 


και ειδικών εστιών σιτίσεως παίδων» όπως τροποποι¬ 
ήθηκε και συμπληρώθηκε μεταγενέστερα (ΦΕΚ 200/ 
1948 τ.Α'). 

4. Τις διατάξεις του ν. 2190/1994 (ΦΕΚ 28/1994 τ.Α') 
όπως τροποποιήθηκε και συμπληρώθηκε μεταγενέστε¬ 
ρα. 

5. Τις διατάξεις του αρθρ. 22 του ν. 2362/1995 (ΦΕΚ 
247/1995 τ.Α') «περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

6. Τις διατάξεις του από 24.6.49 β.δ. (ΦΕΚ 144/1949 τ.Α') 
«περί οργανώσεως και λειτουργίας παιδικών εξοχών» 
όπως τροποποιήθηκε και συμπληρώθηκε μεταγενέστε¬ 
ρα με το από 14.4.1952 β.δ. (ΦΕΚ 98/1952 τ.Α') και το π.δ. 
272/1978 (ΦΕΚ 59/1978 τ.Α'). 

7. Τις διατάξεις του π.δ. 441/1986 (ΦΕΚ 216/1986 τ.Α') 
«Τροποποίηση και συμπλήρωση διατάξεων του από 
24.6.49 β.δ. «περί οργανώσεως και λειτουργίας Παιδι¬ 
κών Εξοχών» και του από 14.4.52 β.δ. «Περί καθορισμού 
λεπτομερειών τινών του ν. 1727/1951 κ.λπ.», όπως τροπο¬ 
ποιήθηκαν και συμπληρώθηκαν μεταγενέστερα» όπως 
αυτό τροποποιήθηκε και συμπληρώθηκε μεταγενέστερα 
με το π.δ. 512/1988 (ΦΕΚ 232/1988 τ.Α'), το οποίο τροπο¬ 
ποιήθηκε και συμπληρώθηκε μεταγενέστερα με το π.δ. 
312/2001 (ΦΕΚ 210/2001 τ.Α'). 

8. Το άρθρο 90 του π.δ. 63/2005 (ΦΕΚ 98/2005 τ.Α') 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

9. Το β.δ. 289/1970 (ΦΕΚ 89/1970 τ.Α') «περί μετονομα- 
σίας του Εθνικού Ιδρύματος Εργαζόμενου Παιδιού εις 
Κοινωνικόν Κέντρον Οικογένειας και Νεότητας, τρο- 
ποποιήσεως, συμπληρώσεως και κωδικοποιήσεως των 
διεπουσών τούτο διατάξεων», όπως τροποποιήθηκε και 
συμπληρώθηκε μεταγενέστερα με το β.δ. 385/1971 (ΦΕΚ 
115/1971 τ.Α'), το από 18.3.1982 π.δ. (ΦΕΚ 129/1982 τ.Β' ) 
και το π.δ. 434/1985 (ΦΕΚ 156/1985 τ.Α'). 

10. Τις διατάξεις της Κοινής Υπουργικής Απόφασης 
αριθμ. Γ2β/1541/20.4.99 «Κατάργηση του Κοινωνικού Κέ¬ 
ντρου Οικογένειας και Νεότητας» (ΦΕΚ 980/1999 τ.Β'). 

11. Τις αριθμ. ΔΙΔΚ/Φ. 1/2/6139/23.3.2004 (ΦΕΚ 527/2004 
τ.Β') και 17398/13.9.2005 (ΦΕΚ 1284/2005 τ.Β') Κοινές Απο¬ 
φάσεις του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

12. Τις υπ’ αριθμ. 37930/ΔΙΟΕ 1264/14.10.2005 (ΦΕΚ1432/ 
Β72005) και 5733/ΔΙΟΕ 179/9.2.2006 (ΦΕΚ 204/Β72006) 
κοινές αποφάσεις του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

13. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινωνι¬ 
κής Αλληλεγγύης «Ανάθεση αρμοδιοτήτων στους Υφυ¬ 
πουργούς Υγείας και Κοινωνικής Αλληλεγγύης Αθανά¬ 
σιο Γιαννόπουλο και Γεώργιο Κωνσταντόπουλο» (ΦΕΚ 
311/2006 τ.Β'). 

14. Το γεγονός ότι η από τις διατάξεις της απόφα¬ 
σης αυτής προκαλείται δαπάνη, το ύψος της οποίας 
δεν μπορεί να προσδιορισθεί επακριβώς. Η ανωτέρω 
δαπάνη θα βαρύνει τις με Φ. 220 ΚΑΕ 2343 έτους 2007 
πιστώσεις του προϋπολογισμού του Υπουργείου Υγεί¬ 
ας και Κοινωνικής Αλληλεγγύης. Εκτιμάται πάντως ότι 
δεν θα υπερβεί το ποσό των 4.000.000,00 € περίπου, 
αποφασίζουμε: 

Άρθρο 1 

Για το έτος 2007 η οργάνωση και η λειτουργία των 
Παιδικών Εξοχών - Κατασκηνώσεων του Κρατικού Προ¬ 
γράμματος, που αποτελούσε αρμοδιότητα του Κ.Κ.Ο.Ν. 
και του Π.Ι.Κ.Π.Α., ανατίθεται στις παρακάτω Νομαρχι¬ 
ακές Αυτοδιοικήσεις ως ακολούθως: 


Α/Α 

ΝΟΜΑΡΧΙΑΚΗ 

ΑΥΤΟΔΙΟΙΚΗΣΗ 

ΟΝΟΜΑΣΙΑ ΠΑΙΔΙΚΗΣ 
ΕΞΟΧΗΣ - ΚΑΤΑΣΚΗΝΩΣΗΣ 
ΤΟΠΟΘΕΣΙΑ 

1 . 

ΑΘΗΝΩΝ - ΠΕΙΡΑΙΩΣ 



Α) Νομαρχία Αθηνών 
Τομέας Αν. Αθήνας 

Β' Ν. ΠΕΝΤΕΛΗΣ 

ΠΕΝΤΕΛΗΣ 


Β) Νομ. Διαμ. Πειραιά 

ΓΑΛΑΤΑ ΠΟΡΟΥ 

2. 

ΑΝΑΤΟΛΙΚΗΣ ΑΤΤΙΚΗΣ 

Δ' ΑΓ. ΑΝΔΡΕΑ 

Ε' ΑΓ. ΑΝΔΡΕΑ 

ΚΕΡΑΤΕΑΣ 

3. 

ΑΙΤΩΛΟΑΚΑΡΝΑΝΙΑΣ 

ΑΜΦΙΛΟΧΙΑΣ ΜΠΟΥΚΑ 

4. 

ΓΡΕΒΕΝΩΝ 

ΦΙΛΙΠΠΑΙΩΝ 

5. 

ΔΡΑΜΑΣ-ΚΑΒΑΛΑΣ-ΞΑΝ- 

ΘΗΣ 

Α) ΝΟΜΑΡΧΙΑΚΟ ΔΙΑΜ. 
ΔΡΑΜΑΣ 

Β) ΝΟΜΑΡΧΙΑΚΟ ΔΙΑΜ. 
ΚΑΒΑΛΑΣ 

ΚΑΛΛΙΘΕΑΣ 

Ν. ΠΕΡΑΜΟΥ 

ΠΟΤΑΜΙΑΣ ΘΑΣΟΥ 

6. 

ΗΡΑΚΛΕΙΟΥ 

ΗΡΑΚΛΕΙΟΥ ΚΟΚΚΙΝΗ 

ΧΑΝΙ 

7. 

ΘΕΣΣΑΛΟΝΙΚΗΣ 

ΣΤΑΥΡΟΥ 

ΑΓΙΑΣ ΤΡΙΑΔΑΣ 

8. 

ΚΑΡΔΙΤΣΑΣ 

ΝΕΡΑΙΔΑΣ 

9. 

ΚΕΡΚΥΡΑΣ 

ΚΕΡΚΥΡΑΣ ΟΡΜΟΣ ΓΟΥ- 
ΒΙΩΝ 

10. 

ΚΟΡΙΝΘΙΑΣ 

Η' ΚΟΡΙΝΘΟΥ (ΚΛΗΜΕ- 
ΝΤΙΟΥ ΚΑΙΣΑΡΕΙΑΣ) 

11. 

ΛΑΡΙΣΑΣ 

ΑΓΙΟΥ ΔΗΜΗΤΡΙΟΥ 

ΑΓΙΑΣ ΠΑΡΑΣΚΕΥΗΣ 


Α/Α 

ΝΟΜΑΡΧΙΑΚΗ 

ΑΥΤΟΔΙΟΙΚΗΣΗ 

ΟΝΟΜΑΣΙΑ ΠΑΙΔΙΚΗΣ 
ΕΞΟΧΗΣ - ΚΑΤΑΣΚΗΝΩΣΗΣ 
ΤΟΠΟΘΕΣΙΑ 

12. 

ΛΕΣΒΟΥ 

ΜΥΤΙΛΗΝΗΣ ΝΕΑΠΟΛΗ 

13. 

ΜΑΓΝΗΣΙΑΣ 

Β' ΠΟΡΤΑΡΙΑΣ 

14. 

ΜΕΣΣΗΝΙΑΣ 

ΑΓΙΑΣ ΜΑΡΙΝΑΣ 

15. 

ΠΙΕΡΙΑΣ 

ΛΕΠΤΟΚΑΡΥΑΣ 

16. 

ΡΟΔΟΠΗΣ - ΕΒΡΟΥ 
ΝΟΜΑΡΧΙΑΚΟ ΔΙΑΜ. 

ΕΒΡΟΥ 

ΜΑΚΡΗΣ ΑΛΕΞΑΝΔΡΟΥ¬ 
ΠΟΛΗΣ 

17. 

ΣΑΜΟΥ 

ΠΡΙΝΙΩΝ 

18. 

ΣΕΡΡΩΝ 

ΧΡΥΣΟΠΗΓΗ 

19. 

ΤΡΙΚΑΛΩΝ 

ΠΕΥΚΗ 

20. 

ΦΘΙΩΤΙΔΑΣ 

Α' ΚΑΜ. ΒΟΥΡΛΩΝ 

Β' ΚΑΜ. ΒΟΥΡΛΩΝ 

21. 

ΧΑΝΙΩΝ 

ΚΑΛΑΘΑ 

22. 

ΧΑΛΚΙΔΙΚΗΣ 

ΜΕΤΑΜΟΡΦΩΣΗΣ 

23. 

ΧΙΟΥ 

ΣΚΛΑΒΙΩΝ 


Άρθρο 2 

Διοίκηση Παιδικών Εξοχών - Κατασκηνώσεων 

Κάθε Παιδική Εξοχή - Κατασκήνωση του Κρατικού 
Προγράμματος διοικείται από Διοικητικό Συμβούλιο, που 
συγκροτείται με απόφαση του οικείου Νομάρχη, και 
του οποίου η σύνθεση προβλέπεται από τις υπ’ αριθμ. 
Φ.104/Γ2γ/4446/1982 (ΦΕΚ 436/1982 τ.Β'), 8917/1983 (ΦΕΚ 
734/1983 τ.Β'), Γ2β/4303/1988 (ΦΕΚ 620/1988 τ.Β') κοινή 
υπουργική απόφαση. 

Ο Πρόεδρος εκπροσωπεί το Δ.Σ. στις δημόσιες και άλ¬ 
λες αρχές και λαμβάνει γνώση των εγγράφων, εγκυκλί¬ 
ων και υπολοίπων οδηγιών των αρμοδίων Διευθύνσεων 
του Υπουργείου Υγείας και Κοινωνικής Αλληλεγγύης. 

Σε περίπτωση απουσίας ή κωλύματος του τα καθήκο- 
ντά του εκτελούνται από τον Αντιπρόεδρο. 

Άρθρο 3 

Αρμοδιότητες Διοικητικού Συμβουλίου 

Το Δ.Σ. έχει τη γενικότερη ευθύνη της διοίκησης της 
Παιδικής Εξοχής - Κατασκήνωσης και της διαχείρισης 
της κάθε είδους περιουσίας της. 

Συντάσσει λεπτομερή προϋπολογισμό των απαιτου- 
μένων πιστώσεων για την αντιμετώπιση: 

α) των δαπανών εκτέλεσης των απαραίτητων τεχνι¬ 
κών εγκαταστάσεων της Παιδικής Εξοχής - Κατασκή¬ 
νωσης, συντήρησής τους, διάλυσης και συγκέντρωσης 
του υλικού, και 

β) των δαπανών διατροφής και λειτουργίας εν γένει 
της Παιδικής Εξοχής - Κατασκήνωσης, τον οποίο υπο¬ 
βάλλει στην οικεία Νομαρχιακή Αυτοδιοίκηση. 

Παρακολουθεί και εποπτεύει την πιστή εφαρμογή και 
τήρηση του κανονισμού εσωτερικής λειτουργίας της 
Παιδικής Εξοχής - Κατασκήνωσης. 

Άρθρο 4 

Λειτουργία Παιδικών Εξοχών - Κατασκηνώσεων 

Η λειτουργία της κάθε Παιδικής Εξοχής - Κατασκή¬ 
νωσης ρυθμίζεται λεπτομερώς από την αριθμ. 1.5144/58 

Απόφαση όπως τροποποιήθηκε και συμπληρώθηκε με¬ 
ταγενέστερα και αποτελεί τον Κανονισμό Εσωτερικής 
Λειτουργίας Παιδικών Εξοχών και Κατασκηνώσεων. 

Ο Συντονιστής (Αρχηγός) έχει την ευθύνη της ομαλής 
λειτουργίας και του συντονισμού των δράσεων προ¬ 
σωπικού και κατασκηνωτών σε καθημερινή βάση. Ενη¬ 
μερώνεται έγκαιρα για την τοποθέτησή του όχι όμως 
νωρίτερα των 15 ημερών από την έναρξη της πρώτης 
κατασκηνωτικής περιόδου. 

Στο έργο του αυτό υποβοηθείται από τους Επιμελητές, 
τους Τμηματάρχες, τους Ομαδάρχες, τους γυμναστές 
και τους ειδικούς συνεργάτες σε θέματα ψυχαγωγίας 
και χειροτεχνίας. 

Οι διαχειριστές βρίσκονται στον χώρο της Παιδικής 
Εξοχής - Κατασκήνωσης 15 ημέρες πριν και 10 ημέρες 
μετά ενώ τα στελέχη και το υπόλοιπο προσωπικό 3 
ημέρες πριν και 3 ημέρες μετά. 

Για την υγιεινή του χώρου της κάθε Παιδικής Εξο¬ 
χής - Κατασκήνωσης και την υγεία των κατασκηνω¬ 
τών υπεύθυνος είναι ο γιατρός της Παιδικής Εξοχής 
- Κατασκήνωσης. Μετέχει ενεργά καθημερινά στη ζωή 
της Παιδικής Εξοχής - Κατασκήνωσης, προσφέρει τις 
πρώτες βοήθειες σε κατασκηνωτές και προσωπικό και 
συνεργάζεται άμεσα με το Συντονιστή σε θέματα πρό¬ 
ληψης, διαιτολογίου κ.λπ. Στο έργο του βοηθείται από 
Νοσοκόμα. 

Ο Διαχειριστής και ο βοηθός του είναι αρμόδιοι για 
τον εξοπλισμό της Παιδικής Εξοχής - Κατασκήνωσης 
με αναλώσιμο και μη αναλώσιμο υλικό. 

Ο Διαχειριστής καλύπτει τα τρέχοντα λειτουργικά 
έξοδα από κονδύλιο ύψους όχι ανώτερου των 293,47 
ευρώ ανανεούμενο με την παρουσίαση των σχετικών 
αποδείξεων. 

Το Διαιτολόγιο καθορίζεται μετά από συνεργασία 
Συντονιστή, Γιατρού και Διαχειριστή. Εγκρίνεται από 
το Δ.Σ. της Παιδικής Εξοχής - Κατασκήνωσης. Λαμ- 
βάνονται κάθε φορά υπόψη μεμονωμένες περιπτώσεις 
ειδικής διατροφής κατασκηνωτών για λόγους υγείας ή 
θρησκευτικούς. 

Η προετοιμασία των κατάλληλων γευμάτων και ρο¬ 
φημάτων σε σκεύη και χώρους καθαρούς και η διανομή 
τους σε προκαθορισμένες ώρες βάσει του ωρολογίου 
καθημερινού προγράμματος της Παιδικής Εξοχής - Κα¬ 
τασκήνωσης είναι ευθύνη του μάγειρα και του βοηθού 
του. 

Το προσωπικό βοηθητικών εργασιών είναι επιφορτι¬ 
σμένο με την καθαριότητα των χώρων που σερβίρονται 
τα γεύματα, καθώς και των χώρων υγιεινής κ.λπ. 

Στις Παιδικές Εξοχές - Κατασκηνώσεις, κατά τις πε¬ 
ριόδους που φιλοξενούνται παιδιά απαγορεύεται η λει¬ 
τουργία καντίνας ή κυλικείου. Επιτρέπεται μόνο κατά τις 
περιόδους που φιλοξενούνται οικογένειες, ηλικιωμένα 
άτομα και άτομα με αναπηρίες. Το ποσοστό κέρδους 
θα ανέρχεται σε 15% βάσει των τιμολογίων αγοράς, τα 
οποία θα εκδίδονται στο όνομα του ιδιώτη μισθωτή της 
καντίνας, και όχι της Παιδικής Εξοχής - Κατασκήνωσης. 
Την επίβλεψη για τη σωστή λειτουργία της, θα έχει το 
Δ.Σ. της Παιδικής Εξοχής - Κατασκήνωσης. Το ποσόν 
που θα καταβάλλεται από τον ιδιώτη μισθωτή στην 
Παιδική Εξοχή - Κατασκήνωση, θα διατίθεται ύστερα 
από απόφαση του Δ.Σ. αυτής για την κάλυψη λειτουρ¬ 
γικών αναγκών κ,λπ. 


Αρθρο 5 
Φιλοξενούμενοι 

Στις Παιδικές Εξοχές - Κατασκηνώσεις φιλοξενού¬ 
νται: 

Α. παιδιά ηλικίας 6-16 ετών, που έχουν ανάγκη παρα- 
θερισμού. Από τις Παιδικές Εξοχές - Κατασκηνώσεις 
αποκλείονται μέχρι αποκαταστάσεως της υγείας τους, 
τα παιδιά που πάσχουν από μεταδοτικά νοσήματα (κο¬ 
κίτης κ.λπ.) και εντελώς τα παιδιά που πάσχουν από 
ψυχονευρωτικά νοσήματα (επιληψία κ,λπ.) σύμφωνα με 
το άρθρο 1 § 3, 4 του ν. 749/1948. 

Στις Παιδικές Εξοχές - Κατασκηνώσεις φιλοξενούνται 
και παιδιά με αναπηρίες, που πληρούν τις παραπάνω 
προϋποθέσεις και διαθέτουν ιατρική βεβαίωση ότι η κα¬ 
τάσταση της υγείας τους επιτρέπει τη συμμετοχή τους 
σε πρόγραμμα Παιδικής Εξοχής - Κατασκήνωσης. 

Β. ηλικιωμένοι είτε επισκέπτονται ΚΑΠΗ είτε όχι, 
εφόσον βρίσκονται σε οικονομική αδυναμία, είναι μό¬ 
νοι λόγω έλλειψης άλλης οικογένειας, χηρείας κ,λπ. και 
διαθέτουν ιατρική βεβαίωση ότι η κατάσταση της υγεί¬ 
ας τους επιτρέπει τη συμμετοχή τους σε πρόγραμμα 
κατασκήνωσης. 

Γ. ενήλικοι με αναπηρίες εφόσον προσκομίσουν ιατρι¬ 
κή βεβαίωση ότι η κατάσταση της υγείας τους επιτρέπει 
τη συμμετοχή τους σε πρόγραμμα κατασκήνωσης. 

Δ. οικογένειες. 

Για το έτος 2007 ο αριθμός των φιλοξενουμένων θα 
ανέλθει σε 22.110 περίπου, ως ακολούθως: 

Α) 12.350 παιδιά, από τα οποία τα 100 περίπου είναι 
παιδιά εξωτερικού, 

Β) 5.220 ηλικιωμένοι 

Γ) 2.950 άτομα με αναπηρίες (παιδιά και ενήλικες). 

Δ) 1.590 άτομα οικογενειών (σε Κέντρα Οικογενειακών 
Διακοπών) 

Άρθρο 6 

Διαδικασίες Συμμετοχής 

Οι εγγραφές των παιδιών γίνονται στις Διευθύνσεις 
Υγείας και στις Διευθύνσεις Υγείας και Πρόνοιας όλων 
των Νομαρχιακών Αυτοδιοικήσεων ή σε Πολυϊατρεία, 
ιατρεία του ΙΚΑ, Κέντρα Υγείας κ.λπ. στις εργάσιμες 
ημέρες και ώρες μέχρι την 31 Μάίου 2007. 

Κάθε παιδί πριν την εγγραφή του εξετάζεται από 
γιατρούς των ανωτέρω αναφερομένων υγειονομικών 
υπηρεσιών ή από γιατρούς των ασφαλιστικών ταμείων, 
που είναι ασφαλισμένοι οι γονείς τους. 

Για κάθε παιδί συμπληρώνεται ειδική καρτέλα, στην 
οποία καταγράφονται εκτός από τα ατομικά στοιχεία 
του παιδιού (ονοματεπώνυμο, ηλικία, καταγωγή κ.λπ.) 
και τα εξής: 

- κάθε παρατήρηση του γιατρού για την υγεία του παι¬ 
διού, καθώς και η προσωπική του άποψη για τον ιδανικό 
τόπο φιλοξενίας του παιδιού (θάλασσα ή βουνό). 

- η προσωπική επιθυμία του παιδιού, η οποία θα ικα¬ 
νοποιείται εφόσον υπάρχει η ευχέρεια από τον σχετικό 
ετήσιο προγραμματισμό και εφόσον συμπίπτει με την 
γνώμη του γιατρού που το εξέτασε και 

- ο ασφαλιστικός φορέας, στον οποίο είναι το παιδί 
άμεσα ή έμμεσα ασφαλισμένο. 

Οι υγειονομικές υπηρεσίες που αναφέρονται παρα¬ 
πάνω στέλνουν τις καρτέλες αυτές στις Διευθύνσεις 
Υγείας και Πρόνοιας - Τμήματα Πρόνοιας ή στις Διευ¬ 
θύνσεις Πρόνοιας των Νομαρχιακών Αυτοδιοικήσεων, οι 

οποίες θα λειτουργήσουν Παιδικές Εξοχές - Κατασκη¬ 
νώσεις του Κρατικού Προγράμματος και σε συνεργασία 
με το Δ.Σ. της κάθε Παιδικής Εξοχής - Κατασκήνωσης 
της περιοχής τους κατανέμουν τα παιδιά στις Παιδικές 
Εξοχές - Κατασκηνώσεις. 

Οι Νομαρχίες που θα λειτουργήσουν Παιδικές Εξοχές 
- Κατασκηνώσεις του Κρατικού Προγράμματος υποχρε¬ 
ωτικά θα πρέπει να φιλοξενήσουν παιδιά και από άλ¬ 
λους νομούς της χώρας, εφόσον υποβληθούν σχετικές 
αιτήσεις των κατασκηνωτών. 

Οι γονείς των παιδιών που προσέρχονται στα ιατρεία 
για εξέταση προσκομίζουν φωτοαντίγραφο εκκαθαρι¬ 
στικού της εφορίας ή της πλέον πρόσφατης δήλωσής 
τους θεωρημένο ή δήλωση του ν. 1599/86 που θα ανα¬ 
φέρει το ύψος του οικογενειακού εισοδήματος τους. 

Οι εγγραφές των υπόλοιπων κατηγοριών κατασκηνω¬ 
τών, γίνονται επίσης κατόπιν εξέτασης από γιατρό και 
προσκόμισης του αποδεικτικού της οικονομικής τους 
κατάστασης. Συμπληρώνονται και για αυτούς ατομικές 
καρτέλες με τα προσωπικά τους στοιχεία (ονοματε¬ 
πώνυμο, ασφαλιστικό ταμείο κ.λπ.) τις παρατηρήσεις 
του γιατρού και τις προτιμήσεις τους, οι οποίες δια¬ 
νέμονται από τις οικείες υγειονομικές υπηρεσίες στις 
Διευθύνσεις και Τμήματα Πρόνοιας των Νομαρχιακών 
Αυτοδιοικήσεων, όπου και γίνεται η κατανομή τους στις 
κατασκηνώσεις. Ειδικά για τις κατασκηνώσεις στις οποί¬ 
ες θα φιλοξενηθούν ΑΜΕΑ οι αιτήσεις θα υποβάλλο¬ 
νται στην Πανελλήνια Ομοσπονδία Σωματείων Γονέων 
και Κηδεμόνων Ατόμων με Αναπηρίες (Π.Ο.Σ.Γ.Κ.Α.με. 
Α.) που εδρεύει επί της οδού Ελευθερίου Βενιζέλου 
236, Ηλιούπολη, τηλέφωνο 210 52 36 501, η οποία θα 
έχει και την ευθύνη επιλογής των κατασκηνωτών, των 
συνοδών και του ειδικού προσωπικού. Σχετικές οδηγίες 
θα εκδοθούν από τη Διεύθυνση Προστασίας ΑΜΕΑ του 
Υπουργείου. 

Η ευθύνη της επιλογής των ηλικιωμένων ατόμων απο¬ 
τελεί αρμοδιότητα όλων των Νομαρχιακών Αυτοδιοική¬ 
σεων της χώρας, αφού ορισθεί ο αριθμός των ηλικιω¬ 
μένων κατασκηνωτών, ανά Νομό και ανά κατασκήνωση 
από τη Διεύθυνση Προστασίας Οικογένειας, από την 
οποία θα εκδοθούν και σχετικές οδηγίες. 

Κατά την επιλογή των παιδιών και των υπόλοιπων 
κατηγοριών κατασκηνωτών προτιμούνται οι οικονομικά 
ασθενέστεροι. 

Οι κατηγορίες των κατασκηνωτών, οι οποίοι θα κατα¬ 
βάλλουν ένα συμβολικό ποσό συμμετοχής θα καθορι- 
σθούν με απόφαση που θα εκδοθεί από το Υπουργείο 
Υγείας και Κοινωνικής Αλληλεγγύης όπου θα ρυθμίζο¬ 
νται και οι σχετικές λεπτομέρειες. 

Άρθρο 7 
Προσωπικό 

Κάθε Παιδική Εξοχή - Κατασκήνωση πλαισιώνεται από 
το ακόλουθο προσωπικό: 
α) ένα συντονιστή 

β) ένα επιμελητή για μέχρι 60 παιδιά 
γ) ένα ομαδάρχη για μέχρι 10 παιδιά 
δ) ένα γιατρό 
ε) ένα νοσοκόμο 

στ)ένα γυμναστή μέχρι 75 παιδιά 
ζ) ένα ειδικό συνεργάτη, ειδικευμένο σε θέματα ψυ¬ 
χαγωγίας για μέχρι 75 παιδιά 


η) ένα ειδικό συνεργάτη, ειδικευμένο σε θέματα χει¬ 
ροτεχνίας για μέχρι 75 παιδιά 
θ) ένα διαχειριστή 
ι) ένα βοηθό διαχειριστή 
ια) ένα μάγειρα 
ιβ) ένα βοηθό μάγειρα 
ιγ) ένα αποθηκάριο 

ιδ) ένα ειδικό τεχνίτη και ανάλογο προσωπικό βοη¬ 
θητικών εργασιών. 

Δύναται να υπάρχει τμηματάρχης στις κατασκηνώ¬ 
σεις ηλικιωμένων. Το προαναφερόμενο προσωπικό θα 
κατανεμηθεί από το Υπουργείο Υγείας και Κοινωνικής 
Αλληλεγγύης σε κάθε Παιδική Εξοχή - Κατασκήνωση, 
προκειμένου στη συνέχεια να γίνει η πρόσληψή του από 
την οικεία Νομαρχιακή Αυτοδιοίκηση σύμφωνα με τις 
ισχύουσες διατάξεις. 

Άρθρο 8 

Προσόντα στελεχών 

Τα στελέχη της Παιδικής Εξοχής - Κατασκήνωσης 
είναι απόφοιτοι της σχολής Εκπαίδευσης Στελεχών ΠΕ 
ή απόφοιτοι των ΙΕΚ με ειδικότητα στελεχών κατασκη¬ 
νώσεων. 

Ο Συντονιστής είναι πτυχιούχος Ανώτατης ή Ανώτε¬ 
ρης Σχολής. 

Σε περίπτωση έλλειψης υποψηφίων με τα παραπάνω 
προσόντα, προτιμώνται απόφοιτοι Λυκείου ή εξαταξίου 
Γυμνασίου με ευδόκιμη κατασκηνωτική εμπειρία. 

Ο Επιμελητής είναι απόφοιτος τουλάχιστον Β' τάξε- 
ως Λυκείου ή της Δ' τάξεως εξαταξίου Γυμνασίου με 
ευδόκιμη κατασκηνωτική εμπειρία. 

Ο Τμηματάρχης είναι άτομο με ευδόκιμη κατασκηνω¬ 
τική εμπειρία, απόφοιτος Λυκείου. 

Ο Ομαδάρχης είναι απόφοιτος Α' τάξης Λυκείου ή Δ' 
τάξης Εξαταξίου Γ υμνασίου. 

Οι Ειδικοί Συνεργάτες είναι πτυχιούχοι ή φοιτητές 
των παρακάτω σχολών: 

α) Παιδαγωγικών Τμημάτων και ΤΕΙ Βρεφονηπιοκομίας 
β) Τ.Ε.Ε.ΦΑ. 

γ) Θεατρικών και Δραματικών Σχολών 
δ) Μουσικών και χορευτικών σχολών και 
ε) Σχολών καλλιτεχνικών μαθημάτων. 

Σε περίπτωση έλλειψης υποψηφίων με τα παραπάνω 
προσόντα είναι δυνατή η πρόσληψη στελεχών με κα¬ 
τασκηνωτική εμπειρία που να αποδεικνύεται. 

Αρθρο 9 

Προσόντα λοιπού προσωπικού 
Ο Διαχειριστής είναι τουλάχιστον απόφοιτος Λυκείου 
ή εξαταξίου Γ υμνασίου και κατά προτίμηση υπάλληλος 
της οικείας Νομαρχιακής Αυτοδιοίκησης, καθώς είναι 
υπόλογος και υπεύθυνος έναντι της Νομαρχίας και του 
Υπουργείου Υγείας και Πρόνοιας. Σε περίπτωση που ως 
διαχειριστής επιλεγεί υπάλληλος της οικείας Νομαρχι¬ 
ακής Αυτοδιοίκησης η θέση αυτή δεν θα προκηρυχθεί 
για πλήρωση. 

Ο Γιατρός της Παιδικής Εξοχής - Κατασκήνωσης είναι 
απόφοιτος ιατρικής Σχολής με άδεια άσκησης επαγγέλ¬ 
ματος και υποχρεούται να βρίσκεται καθημερινά στους 
χώρους της Παιδικής Εξοχής - Κατασκήνωσης. 

Ο Νοσοκόμος είναι απόφοιτος σχολής Νοσοκόμων με 
άδεια άσκησης επαγγέλματος ή τελειόφοιτος Σχολής 
Νοσοκόμων. 

Ο Μάγειρας και ο βοηθός του είναι απόφοιτοι ή τε¬ 
λειόφοιτοι Σχολής Μαγείρων ή ΥΕ με εμπειρία στην 
ειδικότητα που να αποδεικνύεται. 

Ο Αποθηκάριος είναι τουλάχιστον απόφοιτος Λυκείου 
και κατά προτίμηση με προϋπηρεσία που να αποδει- 
κνύεται. 

Ο Ειδικός Τεχνίτης απόφοιτος ανάλογης Σχολής ή με 
εμπειρία στην ειδικότητα που να αποδεικνύεται. 

Βοηθητικό προσωπικό χωρίς ιδιαίτερα προσόντα. 

Άρθρο 10 

Οι κάθε είδους προμήθειες αναλώσιμου και μη αναλώ¬ 
σιμου υλικού διενεργούνται με μειοδοτικό διαγωνισμό, 
σύμφωνα με τις ισχύουσες για τις Νομαρχιακές Αυτο¬ 
διοικήσεις διατάξεις. 

Επίσης η εκτέλεση εργασιών στις κατασκηνώσεις γί¬ 
νεται από τις Νομαρχιακές Αυτοδιοικήσεις σύμφωνα με 
τις ισχύουσες διατάξεις. 

Άρθρο 11 

Δεν επιτρέπεται η παραχώρηση του χώρου και των 
εγκαταστάσεων της Παιδικής Εξοχής - Κατασκήνωσης 
σε φορείς για τη λειτουργία κατασκηνωτικού προγράμ¬ 
ματος. 

Επιτρέπεται η παραχώρηση μέρους των εγκαταστά¬ 
σεων των Παιδικών Εξοχών - Κατασκηνώσεων σε εν¬ 
διαφερομένους φορείς (π.χ. σχολεία, συλλόγους κ,λπ.) 
για να χρησιμοποιηθούν περιστασιακά για διάφορες 
εκδηλώσεις τους και όχι για να λειτουργήσουν ως κα¬ 
τασκηνώσεις, σε χρόνο εκτός κατασκηνωτικής περιόδου. 
Για την παραχώρηση απαιτείται απόφαση του Υπουρ¬ 
γού Υγείας και Κοινωνικής Αλληλεγγύης που εκδίδεται 
ύστερα από αίτηση του ενδιαφερομένου φορέα, σχετική 
απόφαση του Δ.Σ. της Παιδικής Εξοχής - Κατασκήνωσης 
και σύμφωνη γνώμη του οικείου Νομάρχη. 

Αρθρο 12 

Θέματα λειτουργίας του κατασκηνωτικού προγράμμα¬ 
τος που δεν αναφέρονται ρητά στην παρούσα απόφαση, 
ρυθμίζονται από τις σχετικές ισχύουσες διατάξεις. 

Άρθρο 13 

Οι δαπάνες για τη λειτουργία του Κρατικού Κατα- 
σκηνωτικού προγράμματος έτους 2007 θα καλυφθούν 
από πιστώσεις που έχουν εγγράφει στο Φ 220 ΚΑΕ 
2343 του Προϋπολογισμού του Υπουργείου Υγείας και 
Κοινωνικής Αλληλεγγύης, οι οποίες θα μεταβιβασθούν 
στους προϋπολογισμούς των οικείων Περιφερειών για 
την επιχορήγηση των εξουσιοδοτημένων για το σκοπό 
αυτό Νομαρχιακών Αυτοδιοικήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2007 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΚΩΝΣΤΑΝΤΟΠΟΥΛΟΣ 


Αριθμ. 4292 (2) 

Πρόσληψη με σύμβαση μίσθωσης ενός Τεχνικού 
Ασφαλείας από τον ΔΟΥΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την 14196/4.4.2003 εγκύκλιο του ΥΠΕΣΔΔΑ για τη 
πρόσληψη προσωπικού σε Επιχειρήσεις των ΟΤΑ. 

3) Την 44/2007 απόφαση του Διοικητικού Συμβουλίου 
του Δημοτικού Οργανισμού Υγείας και Κοινωνικών θε¬ 
μάτων Δήμου Βόλου. 

4) Την αριθ. 7109/26.3.2007 σύμφωνη γνώμη του Δη¬ 
μάρχου Βόλου. 

5) Την από 27.3.2007 γνωμοδότηση του Νομικού Συμ¬ 
βούλου Στέφανου Καραγεώργου. 

6) Το γεγονός ότι προκαλείται δαπάνη 5.000,00 €. 

7) Τις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου διάρκειας ενός (1) έτους, από το Δημοτικό Οργανι¬ 
σμό Υγείας & Κοινωνικών Θεμάτων Δήμου Βόλου, ενός 
(1) Τεχνικού Ασφαλείας, σύμφωνα με το ΠΔ17/96 & τις 
οδηγίες 89/391/ΕΟΚ & 91/383/ΕΟΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 27 Απριλίου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 4303 (3) 

Καθορισμός αριθμού ατόμων που θα απασχοληθούν στο 
Κέντρο Εξυπηρέτησης Πολιτών (ΚΕΠ) του Δήμου Γυ- 
θείου με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τ ις διατάξεις: α) των άρθ. 1,2,6 και 13 του ν. 2503/1997 
«Διοίκηση, οργάνωση , στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» β) του άρθ. 6 του ν. 2527/1997 «Τροποποίηση 
και συμπλήρωση διατάξεων ν. 2190/1994 και άλλες δια¬ 
τάξεις» γ) του άρθ. 31 παρ. 11 και 12 του ν. 3013/2002, δ) 
του άρθρου 24 του ν. 3200/2003 ΚΑΙ ε) του άρθρου 15 
παρ. 1 του ν. 3260/2004 (ΦΕΚ 151/Α/6.8.2004). 

2. Το υπ’ αριθμ. ΔΟΛΚΕΠ/Φ.4/145/8993/10.4.2007 έγγρα¬ 
φο του ΥΠΕΣΔΔΑ, με το οποίο εστάλησαν οι πίνακες 
κατανομής εκατόν ογδόντα επτά (187) συμβάσεων μί¬ 
σθωσης έργου τρίμηνης διάρκειας στα ΚΕΠ των ΟΤΑ 
Α' και Β' Βαθμού της Χώρας (σύμφωνα με το συν/νο 
πίνακα, στον οποίο συμπεριλαμβάνεται και ο Δήμος 
Γυθείου για μία (1) σύμβαση), στα οποία λήγουν οι συμ¬ 
βάσεις μίσθωσης έργου κατά την χρονική περίοδο από 
1.5.2007 έως 31.5.2007. 

3. Την από 8.4.2002 Γνωμοδότηση του Νομικού Συμ¬ 
βούλου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελόσουν αντικείμενο σύμβασης μίσθωσης έργου 
χωρίς να υποκρύπτεται εξαρτημένη εργασία. 

4. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Γυθείου. 

5. Τις υπηρεσιακές ανάγκες του Δήμου Γυθείου, 
όπως αυτές διαμορφώθηκαν μετά την δημοσίευση του 
ν. 3013/2002 με τον οποίο συστάθηκαν τα ΚΕΠ στους 
ΟΤΑ Α' και Β' Βαθμού. 

6. Την αρ. 12700/2.7.2002 εγκύκλιο του ΥΠΕΣΔΔΑ περί 
συμβάσεων μίσθωσης έργου από τους ΟΤΑ για την 
λειτουργία των ΚΕΠ. 

7. Την αριθμ. 17187/12.9.2002 απόφαση Υπουργού ΥΠΕΣ¬ 
ΔΔΑ με την οποία δόθηκε έναρξη λειτουργίας του ΚΕΠ 
του Δήμου. 

8. Τα ΔΙΠΠ Φ Ε.Π. 1/14004/9.8.2002 και 14219/20.9.2002 
έγγραφα του ΥΠΕΣΔΔΑ και Δ/νσης Διοίκησης Περιφέ¬ 
ρειας Πελοποννήσου αντίστοιχα, σύμφωνα με τα οποία 
ορίστηκε το ύψος της αμοιβής του κάθε αναδόχου. 

9. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠΕΣΔΔΑ σύμφωνα με το οποίο, α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 

10. Την αριθμ. Φ.7 ΟΔΕ ΚΕΠ/ 11123/8.5.2006 εγκύκλιο 
του ΥΠΕΣΔΔΑ «Οδηγίες ηλεκτρονικής συμπλήρωσης 
συμβάσεων μίσθωσης έργου από τους ΟΤΑ Α' και Β' 
βαθμού για την λειτουργία των ΚΕΠ». 

11. Τα λοιπά στοιχεία του φακέλου. 

12. Το γεγονός ότι από τις διατάξεις της παρούσας 
απόφασης προκαλείται συνολική δαπάνη τριών χιλι¬ 
άδων ευρώ (3.000,00) € συμπεριλαμβανομένων τυχόν 
κρατήσεων και τυχόν Φ.Π.Α. η οποία θα εξασφαλίζεται 
με επιχορήγηση από τον τακτικό προϋπολογισμό του 
ΥΠΕΣΔΔΑ, αποφασίζουμε: 

1) Καθορίζουμε τον αριθμό των ατόμων που θα απα¬ 
σχοληθούν με σύμβαση μίσθωσης έργου στο Δήμο 
Γ υθείου για χρονικό διάστημα τριών (3) μηνών για τη 
λειτουργία του ΚΕΠ αυτού, σε ένα (1) άτομο ως κατω¬ 
τέρω: Ένα άτομο κατηγορίας ΠΕ. 

2) Το φυσικό πρόσωπο στο οποίο θα ανατεθεί το 
έργο πρέπει να έχει: 

Α) Πτυχίο της κατηγορίας ΠΕ ή δίπλωμα της ημεδαπής 
ή ισότιμο σχολών της αλλοδαπής όλων των κλάδων και 
ειδικοτήτων. 

Β) Αριστη γνώση χειρισμού Η/Υ η οποία θα αποδει- 
κνύεται με την υποβολή υπεύθυνης δήλωσης. 

Γ) Προηγούμενη εμπειρία που αποκτήθηκε στο ΚΕΠ. 

3) Το έργο που θα εκτελέσει ο ανωτέρω αφορά την 
παραγωγική λειτουργία του ΚΕΠ Γ υθείου. 

4) Το ύψος της συνολικής αμοιβής του συμβασιούχου 
για όλο το χρονικό διάστημα της σύμβασης ορίζεται σε 
3.000,00 € (1.000,00 € μηνιαίως) συμπεριλαμβανομένων 
των τυχόν κρατήσεων και τυχόν ΦΠΑ και θα εξασφαλί¬ 
ζεται με επιχορήγηση από τον τακτικό προϋπολογισμό 
του ΥΠΕΣΔΔΑ. 

5) Ο προϊστάμενος του ΚΕΠ θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊστάμενου, για την πληρό¬ 
τητα και την αρτιότητα του έργου. 


6) Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Γ υθείου στην έδρα αυτού.(Γ ύθειο) 

7) Ανανέωση ή παράταση της σύμβασης μίσθωσης 
έργου πέραν των τριών (3) μηνών απαγορεύεται και 
είναι αυτοδικαίως άκυρη. Το τρίμηνο αρχίζει να μετρά 
από την ημέρα υπογραφής της σύμβασης σε συνάρτηση 
με την ημερομηνία αρχής του προαναφερόμενου έργου 
από τον ανάδοχο. Η πιο πάνω σύμβαση θα λήγει αυτο¬ 
δικαίως από τη χρονική στιγμή που θα στελεχωθεί το 
ΚΕΠ με μόνιμο προσωπικό. 

8) Οι ανάδοχος δεν δικαιούται δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

9) Με την υπογραφείσα σύμβαση μπορούν να καθορι¬ 
στούν και τυχόν αναγκαίοι όροι και κάθε λεπτομέρεια 
σχετικά με τα δικαιώματα και τις υποχρεώσεις του ανα¬ 
δόχου. Απασχόληση του αναδόχου σε έργα ή εργασίες 
άσχετες με αυτές που περιγράφονται στην παρούσα 
απαγορεύεται. 

10) Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλ¬ 
λήλων και δεν μπορεί να εκτελεσθεί από τους υπαλ¬ 
λήλους του Δήμου Γυθείου λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία, δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς, (ν. 3013/2002). 

11) Σε περίπτωση αποχώρησης, παραίτησης, διακο¬ 
πής κλπ. της σύμβασης μίσθωσης έργου με πρωτο¬ 
βουλία του αναδόχου δεν θα συνάπτεται νέα σύμβαση 
σε συνέχεια της προηγούμενης που διακόπηκε χωρίς 
την προηγούμενη έγκριση της ΟΔΕ/ ΚΕΠ/ ΥΠΕΣΔΔΑ η 
οποία θα πρέπει να έχει ενημερωθεί από την αρμόδια 
υπηρεσία του ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 4 Μαϊου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. οικ. 3217 (4) 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Φαρίδος με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: α) των άρθ. 1,2, 6 και 13 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» β) του άρθ. 6 του ν. 2527/1997 «Τροποποίηση 
και συμπλήρωση διατάξεων ν. 2190/1994 και άλλες δια¬ 
τάξεις» γ) του άρθ. 31 παρ. 11 και 12 του ν. 3013/2002, δ) 
του άρθρου 24 του ν. 3200/2003 ΚΑΙ ε) του άρθρου 15 
παρ. 1 του ν. 3260/2004 ( ΦΕΚ 151/Α/6.8.2004). 

2. Το υπ’ αριθμ. ΔΟΛΚΕΠ/ Φ4/145/8993/10.4.2007 έγγρα¬ 
φο του ΥΠΕΣΔΔΑ, με το οποίο εστάλησαν οι πίνακες 
κατανομής εκατόν ογδόντα επτά (187) συμβάσεων μί¬ 
σθωσης έργου τρίμηνης διάρκειας στα ΚΕΠ των ΟΤΑ Α' 
και Β' βαθμού της Χώρας (σύμφωνα με το συν/νο πίνακα 

στον οποίο, συμπεριλαμβάνεται και ο Δήμος Φαρίδος 
για μία (1) σύμβαση), στα οποία λήγουν οι συμβάσεως 
μίσθωσης έργου κατά την χρονική περίοδο από 1.5.2007 
έως 31.5.2007. 

3. Την από 8.4.2002 Γνωμοδότηση του Νομικού Συμ¬ 
βούλου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελέσουν αντικείμενο σύμβασης μίσθωσης έργου 
χωρίς να υποκρύπτεται εξαρτημένη εργασία. 

4. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Φαρίδος. 

5. Τις υπηρεσιακές ανάγκες του Δήμου Φαρίδος 
όπως αυτές διαμορφώθηκαν μετά την δημοσίευση του 
ν. 3013/2002 με τον οποίο συστάθηκαν τα ΚΕΠ στους 
ΟΤΑ Α' και Β' Βαθμού. 

6. Την αρ. 12700/2.7.2002 εγκύκλιο του ΥΠΕΣΔΔΑ περί 
συμβάσεων μίσθωσης έργου από τους ΟΤΑ για την 
λειτουργία των ΚΕΠ. 

7. Τα ΔΙΠΠ Φ Ε.Π. 1/14004/9.8.2002 και 14219/20.9.2002 
έγγραφα του ΥΠΕΣΔΔΑ και Δ/νσης Διοίκησης Περιφέ¬ 
ρειας Πελ/σου αντίστοιχα, σύμφωνα με τα οποίο ορί¬ 
στηκε το ύψος της αμοιβής του κάθε αναδόχου. 

8. Το με αρ. πρωτ. 4193/ ΟΔΕ ΚΕΠ/10.3.2005 έγγραφο 
του ΥΠΕΣΔΔΑ σύμφωνα με το οποίο : α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ ετησίως. 

9. Την αριθμ. Φ.7 ΟΔΕ ΚΕΠ/11123/8.5.2006 εγκύκλιο του 
ΥΠΕΣΔΔΑ «Οδηγίες ηλεκτρονικής» συμπλήρωσης συμ¬ 
βάσεων μίσθωσης έργου από τους ΟΤΑ Α'και Β' βαθμού 
για την λειτουργία των ΚΕΠ» 

10. Τα λοιπά στοιχεία του φακέλου. 

11 Το γεγονός ότι από τις διατάξεις της παρούσας 
απόφασης προκαλείται συνολική δαπάνη τριών χιλι¬ 
άδων ευρώ (3.000,00) € συμπεριλαμβανομένων τυχόν 
κρατήσεων και τυχόν Φ.Π.Α. η οποία θα εξασφαλίζεται 
με επιχορήγηση από τον τακτικό προϋπολογισμό του 
ΥΠΕΣΔΔΑ, αποφασίζουμε: 

1) Καθορίζουμε τον αριθμό των ατόμων που θα απα¬ 
σχοληθούν με σύμβαση μίσθωσης έργου στο Δήμο 
Φαρίδος για χρονικό διάστημα τριών (3 ) μηνών για τη 
λειτουργία του ΚΕΠ αυτού, σε ένα (1) άτομο ως κατω¬ 
τέρω: Ένα άτομο κατηγορίας ΤΕ. 

2) Το φυσικό πρόσωπο στο οποίο θα,ανατεθεί το έργο 
πρέπει να έχει: 

Α) Πτυχίο της κατηγορίας ΤΕ ή δίπλωμα της ημεδαπής 
ή ισότιμο σχολών της αλλοδαπής όλων των κλάδων και 
ειδικοτήτων 

Β) Άριστη γνώση χειρισμού Η/Υ η οποία θα αποδει- 
κνύεται με την υποβολή υπεύθυνης δήλωσης. 

Γ) Προηγούμενη εμπειρία που αποκτήθηκε στο ΚΕΠ. 

3) Το έργο που θα εκτελέσουν ο ανωτέρω αφορά την 
παραγωγική λειτουργία του ΚΕΠ Φαρίδος. 

4) Το συνολικό ύφος της αμοιβής του συμβασιούχου 
για όλο το χρονικό διάστημα της σύμβασης ορίζεται σε 
3.000,00 € (1.000,00 € μηνιαίως Συμπεριλαμβανομένων 
των τυχόν κρατήσεων και τυχόν ΦΠΑ και θα εξασφαλί¬ 
ζεται με επιχορήγηση από τον τακτικό προϋπολογισμό 
του ΥΠΕΣΔΔΑ. 


5) Ο προϊστάμενος του ΚΕΠ θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊστάμενου, για την πληρό¬ 
τητα και την αρτιότητα του έργου. 

6) Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Φαρίδος στην έδρα αυτού. (Ξηροκάμπι). 

7) Ανανέωση ή παράταση της συμβάσεως μίσθωσης 
έργου πέραν των τριών (3) μηνών απαγορεύεται και 
είναι αυτοδικαίως άκυρη. Το τρίμηνο αρχίζει να μετρά 
από την ημέρα υπογραφής της σύμβασης σε συνάρτηση 
με την ημερομηνία αρχής του προαναφερόμενου έργου 
από τον ανάδοχο. Η πιο πάνω σύμβαση θα λήγει αυτο¬ 
δικαίως από τη χρονική στιγμή που θα στελεχωθεί το 
ΚΕΠ με μόνιμο προσωπικό. 

8) Ο ανάδοχος δεν δίκαιου ται δώρο Χριστουγέννων 
και Πάσχα καθώς και άδεια και επίδομα άδειας ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρική ασφάλισης. 

9) Με την υπογραφείσα σύμβαση μπορούν να καθορι¬ 
στούν και τυχόν αναγκαίοι όροι και κάθε λεπτομέρεια 
σχετικά με τα δικαιώματα και τις υποχρεώσεις του ανα¬ 
δόχου. Απασχόληση του αναδόχου σε έργα ή εργασίες 
άσχετες με αυτές που περιγράφονται στην παρούσα 
απαγορεύεται. 

10) Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλ¬ 
λήλων και δεν μπορεί να εκτελεσθεί από τους υπαλ¬ 
λήλους του Δήμου Φάριδος, λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία, δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς, (ν. 3013/2002). 

11) Με την υπογραφείσα σύμβαση μπορεί να καθορι- 
σθούν και τυχόν αναγκαίοι όροι και κάθε λεπτομέρεια 
σχετικά με τα δικαιώματα και την υποχρέωση του ανα¬ 
δόχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 4 Μαϊου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 3694 (5) 

Καθιέρωση υπερωριακής εργασίας κατά τις απογευμα¬ 
τινές και νυχτερινές ώρες εργάσιμων ημερών καθώς 
και για τις Κυριακές και εξαιρέσιμες ημέρες του Α' 
εξαμήνου του έτους 2007. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομ/κής 
Αυτ/σης». 

2. Τις διατάξεις του αριθμού 15 περίπ. 8 εδαφ. 2 του ν. 
2503/1993 για τη Διοίκηση, Οργάνωση, Στελέχωση Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις. 

3. Τις διατάξεις του άρθρου 25 παραγ. 7 του ν. 2738/1999 
ΦΕΚ 180 Α' για τις συλλογικές διαπραγματεύσεις στη 
Δημόσια Διοίκηση,μονιμοποιήσεις συμβασιούχων αορί¬ 
στου χρόνου και άλλες διατάξεις. 

4. Το υπ’ αριθμ. 292341/30.4.2007 έγγραφο του Υπ. 
Αγροτικής Ανάπτυξης και Τροφίμων για υπερωρίες Α' 
εξαμήνου 2007 για τους υπαλλήλους των Νομαρχιακών 
Αυτοδιοικήσεων που ασχολούνται με τον ποιοτικό και 
ποσοτικό έλεγχο των νωπών και μεταποιημένων γεωρ¬ 
γικών προϊόντων φυτικής προέλευσης. 

5. Τις υπηρεσιακές ανάγκες των υπαλλήλων της Δ/ 
νσης Αγροτικής Ανάπτυξης, που ασχολούνται με τον 
ποιοτικό έλεγχο των νωπών και επεξεργασμένων γεωρ¬ 
γικών προϊόντων καθώς και με τον ποιοτικό και ποσο¬ 
τικό έλεγχο των προς μεταποίηση και αποσυρόμενων 
γεωργικών προϊόντων, πέρα του κανονικού ωραρίου με 
εργασία κατά τις απογευματινές και νυχτερινές ώρες 
εργασίμων ημερών καθώς και για εργασία κατά τις 
Κυριακές και εξαιρέσιμες ημέρες. 

6. Το άρθρο 16 του ν. 3205/2003 (ΦΕΚ 297 Α’) για «Μισθο- 
λογικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ και ΟΤΑ και άλλες διατάξεις, αποφασίζουμε: 

Εγκρίνουμε την καθιέρωση υπερωριακής εργασίας κατά 
τις απογευματινές και νυχτερινές ώρες εργασίμων ημερών 
καθώς και κατά τις Κυριακές και εξαιρέσιμες ημέρες κατά 
το Α' εξάμηνο του έτους 2007, όπως παρακάτω: 

Ποιοτικός και ποσοτικός έλεγχος των προς μεταποί¬ 
ηση γεωργικών προϊόντων 

- Αριθμός υπαλλήλων 17 συμπεριλαμβανομένου του 
Προϊσ/νου της Υπηρεσίας και της υπεύθυνης του προ- 
ΥΡ/τος 

- Αριθμός ωρών απογευματινής και νυχτερινής εργα¬ 
σίας : μέχρι 60 το μήνα. 

Κυριακών και εξαιρέσιμων ημερών: μέχρι 16 το μήνα. 
ΣΥΝΟΛΟ ωρών απογευματινής: 1800 

Κυριακών & εξαιρέσιμων ημερών & νυχτερινών: 250. 

Το ύψος της δαπάνης για την κάλυψη της υπερω- 
ριακής αμοιβής των παραπάνω ωρών, δεν μπορεί να 
ξεπεράσει το ποσό των δέκα τεσσάρων χιλιάδων εκατόν 
τριάντα πέντε (14.135) ευρώ. 

Η ισχύς της απόφασης αυτής αρχίζει ένα μήνα πριν 
την δημοσίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 4 Μαΐου 2007 
Ο Νομάρχης 

ΓΕΩΡΓΙΟΣ ΠΑΠΑΒΑΣΙΛΕΙΟΥ 


Αριθμ. 2968 (2) 

Έγκριση πραγματοποίησης υπερωριακής με αμοιβή ερ¬ 
γασίας από υπαλλήλους που ασχολούνται με τον 
Ποιοτικό Έλεγχο των νωπών και μεταποιημένων 
Γεωργικών Προϊόντων φυτικής προέλευσης Α' Εξά¬ 
μηνο 2007. 

Ο ΑΝΤΙΝΟΜΑΡΧΗΣ ΧΙΟΥ 

Έχοντας υπόψη: 

1) Το ν. 2218/1994 για τη Νομαρχιακή Αυτοδιοίκηση και 
το ν. 2240/1994 που τον συμπλήρωσε. 

2) Την υπ’ αριθμ. 99/28.11.2001 (ΦΕΚ 1697/Β/18.12.2001) 
απόφαση του Νομαρχιακού Συμβουλίου Χίου, με θέμα 
«Εσωτερικός Οργανισμός Οργάνωσης και Λειτουργίας 
των Υπηρεσιών της Νομαρχιακής Αυτοδιοίκησης Χίου». 

3) Το άρθρο 25 παράγραφος 7 του ν. 2738/1999 (ΦΕΚ 
180 Α'). 

4) Το άρθρο 16 του ν. 3205/2003 (ΦΕΚ 297 Α'). 

5) Το άρθρο 10 του ν. 2732/1999 (ΦΕΚ 154 Α'). 

6) Την υπ’ αριθμ. 20/2.1.2007 απόφαση του Νομάρχη 
Χίου, με την οποία μεταβιβάζονται όλες οι αρμοδιότητες 
της Δ/νσης Αγροτικής Ανάπτυξης Χίου στον Αντινομάρ- 
χη Νικόλαο Νύκτα 

7 ) Το υπ’ αριθμ. 292341/30.4.2007 έγγραφο του Υπουρ¬ 
γείου Αγροτικής Ανάπτυξης και Τροφίμων. 

8) Τις ανάγκες της υπηρεσίας για τον Ποιοτικό έλεγχο 
των Νωπών Γ εωργικών και μεταποιημένων γεωργικών 
προϊόντων φυτικής προέλευσης, αποφασίζουμε: 

Εγκρίνουμε την πραγματοποίηση απογευματινών, νυ¬ 
κτερινών και εξαιρέσιμων ωρών υπερωριακής με αμοιβή 
εργασίας από τους υπαλλήλους της Δ/νσης Αγροτικής 
Ανάπτυξης Χίου, και καθορίζουμε το χρονικό διάστημα 
παροχής της υπερωριακής με αμοιβή εργασία για τον 
ΠοιοτικόΈλεγχο των Νωπών και Μεταποιημένων Γεωργι- 
κών Προϊόντων Φυτικής Προέλευσης κατά το Α' εξάμηνο 
του 2007, το οποίο ανέρχεται στο ύψος των 970 €. 

Η απόφαση αυτή ισχύει (1) μήνα πριν από τη δημοσίευ¬ 
ση της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 4 Μάίου 2007 

Ο Αντινομάρχης Χίου 
ΝΙΚΟΛΑΟΣ ΝΥΚΤΑΣ 

